Presuda Općeg suda (treće vijeće) od 20. siječnja 2015. –
Španjolska protiv Komisije
(predmet T‑109/12)
„Kohezijski fond – Smanjenje financijske potpore – Rok za donošenje odluke“
1.                     Ekonomska, socijalna i teritorijalna kohezija – Strukturna pomoć – Financiranje iz sredstava Unije – Suspenzija ili smanjenje financijske potpore nakon nepravilnosti – Zastarni rok za donošenje Komisijine odluke – Dan od kojega rok počinje teći (Uredba Europskog parlamenta i Vijeća br. 1303/2013, čl. 145. st. 6.; Uredba Vijeća br. 1164/94, Prilog II. čl. H st. 2., kako je izmijenjena uredbama br. 1264/1999 i br. 1265/1999 te br. 1083/2006, čl. 100. st. 5.; Uredba Komisije br. 1386/2002, čl. 18. st. 3.) (t. 22.‑27.)
2.                     Tužba za poništenje – Razlozi – Bitna povreda postupka – Nepoštovanje roka koji je odredio zakonodavac Unije – Sudsko ispitivanje po službenoj dužnosti (čl. 263. UFEU‑a; Uredba Vijeća br. 1083/2006, čl. 100. st. 5.) (t. 28., 33.‑35.)
Predmet
Zahtjev za poništenje Odluke Komisije C (2011) 9992 od 22. prosinca 2011. o smanjivanju potpore iz Kohezijskog fonda odobrene za projekte „Mjere u okviru implementacije druge faze glavnog plana gospodarenja gradskim čvrstim otpadom u Autonomnoj zajednici Ekstremaduri“ (CCI 2000.ES.16.C.PE.020), „Odvodnja: područje srednjeg sliva Getafe i donjeg sliva Arroyo Culebro (sliv rijeke Tajo – sanacija)“ (CCI 2002.ES.16.C.PE.002), „Ponovna uporaba pročišćene vode za navodnjavanje zelenih površina u Santa Cruzu de Tenerife“ (CCI 2003.ES.16.C.PE.003) i „Tehnička potpora za studiju i izradu projekta proširenja vodoopskrbnog sustava na području Mancomunidad Algodor“ (CCI 2002.ES.16.C.PE.040).
Izreka
1.
Poništava se Odluka Komisije C (2011) 9992 od 22. prosinca 2011. o smanjivanju potpore iz Kohezijskog fonda odobrene za projekte „Mjere u okviru implementacije druge faze glavnog plana gospodarenja gradskim čvrstim otpadom u Autonomnoj zajednici Ekstremaduri“ (CCI 2000.ES.16.C.PE.020), „Odvodnja: područje srednjeg sliva Getafe i donjeg sliva Arroyo Culebro (sliv rijeke Tajo – sanacija)“ (CCI 2002.ES.16.C.PE.002), „Ponovna uporaba pročišćene vode za navodnjavanje zelenih površina u Santa Cruzu de Tenerife“ (CCI 2003.ES.16.C.PE.003) i „Tehnička potpora za studiju i izradu projekta proširenja vodoopskrbnog sustava na području Mancomunidad Algodor“ (CCI 2002.ES.16.C.PE.040).
2.
Europskoj komisiji nalaže se snošenje troškova.